钦定古今图书集成/明伦汇编/闺媛典/第121卷 > 韩筠妻刘氏
## 钦定古今图书集成/明伦汇编/闺媛典/第121卷 > 韩筠妻刘氏

按《绛县志》：“刘氏，韩筠妻，韩刘同里闬居。刘年十八归
筠，供妇职甚谨。至元二年，翁病，筠求药疗父，药杂草
石为屑，筠自运机碾缒轴治药，石堕伤足，漏风死。明
年，翁亦亡。筠有弟，刘即退居傍舍，抚一子二女，治丝
枲，理生业，辑有条绪。及子婚女嫁，仍合娣姒同居。始
家甚微，后浸昌裕，过其门者皆嗟异。大德三年旌表。
‘筠死’。”时刘年二十七，嫠居六十年。